**A Hajdúsági Görögkatolikus Gyermekvédelmi Központ** felvételt hirdet ***pszichológus munkakör*** betöltésére az intézmény által Borsod-Abaúj-Zemplén megyében működtetett nevelőszülői hálózathoz

**A jogviszony** a Munka Törvénykönyve szerinti munkaviszony

**A foglalkoztatás időtartama:** Határozatlan idejű munkaviszony, 3 hónapos próbaidővel

**A foglalkoztatás jellege:** Teljes munkaidős

**Munkavégzés helye:** 3578 Girincs, Kossuth L. u. 70.

**A munkakörbe tartozó lényeges feladatok:**

* a nevelőszülőnek jelentkező személyek személyiségvizsgálatának elvégzése, az alkalmasságra vonatkozó vélemény, javaslat elkészítése a vizsgálat alapján,
* a működő nevelőszülők 3 évenkénti és rendkívüli felülvizsgálata során személyiségvizsgálat elvégzése, az alkalmasságra vonatkozó vélemény, javaslat elkészítése a vizsgálat alapján,
* gyermekbántalmazás esetén a nevelőszülői hálózatban nevelkedő, traumát szenvedett gyermek megsegítése,
* a nevelőszülői hálózatban nevelkedő, krízishelyzetbe került gyermek és nevelőszülői család számára krízisintervenció,
* a beilleszkedési nehézségek, tanulási- és magatartásproblémák kezelésében segítség nyújtása, tanácsadás a nevelőszülők és tanácsadók számára,
* egyéni esetkezelésben való részvétel, együttműködés a szakemberekkel,
* az intézmény szakembereinek mentálhigiénés megsegítése.

**Illetmény és juttatások:**

Az illetmény megállapítására és az egyéb juttatásokra a gyermekek védelméről és a gyámügyi igazgatásról szóló 1997. évi XXXI. törvény 145. § (3) bekezdésében, valamint a közalkalmazottak jogállásáról szóló 1992. évi XXXIII. törvény 55-80. §-aiban, továbbá a nemzeti köznevelésről szóló 2011. évi CXC. törvény vonatkozó rendelkezéseiben foglaltak az irányadók.

**Pályázati feltételek:**

* pszichológus, pszichiáter képesítés
* büntetlen előélet
* magyar állampolgárság
* cselekvőképesség
* lelkészi ajánlás (hiánya nem kizáró ok).

**A pályázat elbírálásánál előnyt jelent:**

Gyermekvédelmi szakellátásban szerzett szakmai tapasztalat

**A pályázat részeként benyújtandó iratok, igazolások:**

* fényképpel ellátott szakmai önéletrajz,
* képesítést igazoló okiratok másolata,
* a pályázó nyilatkozata arról, hogy nem áll cselekvőképességét érintő gondnokság alatt,
* a pályázó nyilatkozata arról, hogy a pályázati anyagagában foglalt személyes adatainak a pályázati eljárással összefüggő kezeléséhez hozzájárul,
* erkölcsi bizonyítvány (3 hónapnál nem régebbi) annak igazolására, hogy a pályázó büntetlen előéletű,
* erkölcsi bizonyítvány (3 hónapnál nem régebbi) annak igazolására, hogy a pályázóval szemben a gyermekek védelméről és a gyámügyi igazgatásról szóló 1997. évi XXXI. törvény 10/A § (1) bekezdés a)-d) pontjában meghatározott kizáró okok nem állnak fenn, valamint foglalkozástól eltiltás hatálya alatt nem áll,
* a pályázó nyilatkozata arról, hogy a gyermekek védelméről és a gyámügyi igazgatásról szóló 1997. évi XXXI. törvény 10/A § (1) bekezdés e) pontjában meghatározott kizáró ok vele szemben nem áll fenn.

**A pályázat benyújtásának határideje: 2021. május 20.**

**A munkakör betölthetőségének időpontja:** A munkakör a döntést követően azonnal betölthető.

**A pályázat benyújtásának módja:** A pályázatokat postai úton vagy személyesen a központi székhely címére, a 4080 Hajdúnánás, Perczel utca 12. szám vagy a hggykozpont@szlgsz.hu e-mail címre várjuk.

A pályázat benyújtásával kapcsolatban érdeklődni lehet munkanapokon 8:00-16:00 óráig az intézmény 20/2150-565 telefonszámán, Simon Mihály intézményvezetőnél.

Hajdúnánás, 2021. 05. 03.

 Simon Mihály

 intézményvezető